open-index/open-wikipedia-markdown huggingface dataset:
என்ஹெடுவானா

thumb
**என்ஹெடுவானா** (*Enheduanna*; (அக்காதியம்: 𒂗𒃶𒁺𒀭𒈾,  *Enheduana* அல்லது *En-hedu-ana* மாற்று வடிவங்களிலும் மொழிபெயர்க்கப்பட்டுள்ளது;  கி.மு 23 ஆம் நூற்றாண்டு ) என்பவர் அக்காடியப் பேரரசின் மன்னரான சார்கோனின் மகள் மற்றும் சுமேரியா நகரமான ஊர் என்ற நகரத்தில் இருந்த *நானா* என்றழைக்கப்பட்ட நிலவுக் கடவுளின் கோயிலின் பூசாரி ஆவார்.

என்ஹெடுவானா சில இலக்கியப் படைப்புகளை விட்டுச் சென்றுள்ளார். இவை இவராலேயே இயற்றப்பட்டவை. இவர் இயற்றிய பாடல்களில் தன் வாழ்க்கையைப் பற்றியும் தன்பெயரையும் குறிப்பிட்டுள்ளார். என்ஹெடுவானாவின் படைப்புகள் சடங்கு சார்ந்தவை, புவி, அன்பு, வளம் ஆகியவற்றுக்கான சுமேரியக் கடவுளான *இனான்னா, நிலவுக்கடவுள்* மற்றும் சுமேரியக் கோயில்கள் பற்றியும் மிகுதியாகப் பாடி இருக்கிறார்.). இவர்  பதிவு செய்யப்பட்ட வரலாற்றில் கிடைக்கப்பெறும் முதல் எழுத்தாளராகவும், முதல் பெண் கவிஞராகவும் உலக வரலாற்றில் இடம்பெற்றுள்ளார்.

இவர்தான் ஈஎன் என்ற பட்டத்துடன் குறிப்பிடப்படும் முதல் பெண்ணாவார், இவர் இளவரசியாக இருந்ததால் மிகுந்த அரசியல் முக்கியத்துவம் கொண்டவராக இருந்தார். இவரது தந்தையால் இவருக்கு கோயில் அர்ச்சகி பொறுப்பு அளிக்கப்பட்டது. இவரின் தாயார் அரசி தாசுல்தும்மாக இருக்கலாம்.

இவர் தனது சகோதரன் ரிமூசின் காலத்திலும் தனது பதவியில் தொடர்ந்தார். பின்னர் அரசியல் கொந்தளிப்பு ஏற்பட்டு வெளியேற்றப்பட்டார். நாளடைவில் மீண்டும் தன் அர்ச்சகி பதவியை அடைந்தார்.

## தொல்லியல் மற்றும் எழுத்துச் சான்றுகள்
[இடது|thumb|நவீன புனரமைப்பில் எனஹேன்னா வாழ்ந்த மற்றும் அடக்கம் செய்யப்பட்ட கோயில் வளாகம் (பின்னணியில்) [ஊரின் சிகூரட்|ஊர் ]]
என்ஹெடுவானா வசித்த ஊர் என்ற ஊரில் இருந்து தொல்லியல் ஆதாரங்கள் கிடைத்துள்ளன. இவர் பெயர் பொறித்த இரண்டு முத்திரைகளை ஊர் அரசக் கல்லறையில் நிகழ்த்தப்பட்ட அகழாய்வில் கிடைத்துள்ளது. கூடுதலாக இவர் உருவம் மற்றும் பெயர் தாங்கிய வட்டுத் துண்டுகள் கண்டெடுக்கப்பட்டன.

## இலக்கியம்
என்ஹெடுவானாவின் பாடல்கள் அவற்றின் சிறப்பால் மக்களிடையே அக்கால கட்டத்தில் மிகவும் பிரபலமாக இருந்துள்ளது. அவரது காலத்துக்குப் பின் களிமண் ஏடுகளில் பதிக்கப்பட்டுப் பாதுகாக்கப்பட்டிருந்த பாடல்கள் அகழாய்வில் கண்டெடுக்கப்பட்டன.

இவரின் படைப்புகளை மொழிபெயர்த்தும், வரலாற்றுத் தகவல்களைக் கொண்டும் வில்லியம் டபிள்யூ ஹாலோவும் ஜே.ஜே.ஏ. வான் டிஜிக்கும் வெளியிட்ட *தி எக்சால்ணேசன் ஆஃப் இனான்னா* புத்தகம் என்ஹெடுவானாவையும் அவரது படைப்புகளையும் பற்றி அறிந்துகொள்ள முதன்மையான நூலாக உள்ளது. மேலும், என்ஹெடுவானாவின் தனிப் பாடல்களைத் திரட்டி ஒரே இலக்கியமாக ஆக்கி *இனான்னா – குயின் ஆஃப் ஹெவன் அண்டு எர்த்* என்ற தலைப்பில் டயான் வோல்க்ஸ்டெய்னும் சாமுவேல் நோவா கிராமெரும் மொழிபெயர்த்து 1983 இல் வெளிவந்த நூல் சிறப்பானது.

## குறிப்புகள்

பகுப்பு:மெசொப்பொத்தேமியாவின் வரலாறு
பகுப்பு:பெண் கவிஞர்கள்
பகுப்பு:பாபிலோனியா
பகுப்பு:மெசொப்பொத்தேமியா
அடுக்குத் தூபி

[thumb|உலகின் மிகப்பழமையான, [பொது ஊழி|பொ.ஊ. 7ஆம் நூற்றாண்டு காலத்திய, ஐந்து அடுக்கு நிலை கொண்ட ஹோரியூ ஜீ அடுக்குத் தூபி, ஜப்பான்]]

[200px|thumb|[சீனா, தாய்லாந்து மற்றும் பர்மிய கட்டிட கலை நயத்துடன் கூடிய பல அடுக்குகள் கொண்ட *கேக்  லோக் சி* அடுக்குத் தூபி, மலேசியா]]

**அடுக்குத் தூபி** (*Pagoda*), பௌத்தக் கட்டிடக் கலை நயத்தில் தெற்காசியா மற்றும்  தென்கிழக்கு ஆசியா மற்றும் கிழக்கு ஆசியா பகுதிகளில் பல அடுக்கு மாடிகள் கொண்ட  தூபி  வடிவத்தில் கட்டப்பட்ட பௌத்த வழிபாட்டுத் தலமாகும்.
நேபாளம், இந்தியா, சீனா, ஜப்பான், கொரியா, வியட்நாம்,  பர்மா, இலங்கை, லாவோஸ், கம்போடியா மற்றும்  தாய்லாந்து நாடுகளில் இதுபோன்ற அடுக்குத் தூபிக்கள் விகாரைக்கு அருகில் அமைக்கப்பட்டுள்ளது.

## சில புகழ் பெற்ற அடுக்குத் தூபிக்கள்

படிமம்:Iron Pagoda d.JPG| 1049இல் கட்டப்பட்ட இரும்பு அடுக்குத் தூபி, சீனா
படிமம்:Ichijoji Kasai13bs4272.jpg|மூன்று மாடிகள் கொண்ட அடுக்குத் தூபி, ஆண்டு 1171, ஜப்பான்
படிமம்:Chua Mot Cot.jpg|ஒரே தூணில் கட்டப்பட்ட அடுக்குத் தூபி, ஹனாய், வியட்நாம்
படிமம்:Zhengding Kaiyuan Temple 1.jpg|ஒன்பது அடுக்கு சூமி அடுக்குத் தூபி, ஆண்டு 639, சீனா
படிமம்:Nyatapola Temple.JPG|நையதபோலா கோயில், பக்தப்பூர், நேபாளம்
படிமம்:101.red-dusk.altonthompson.jpg|தைபெ, தாய்வான்
படிமம்:Indy Pagoda.JPG|பொம்பாடியர் அடுக்குத் தூபி, இண்டியானா போலீஸ்
படிமம்:Shwedagon-Pano.jpg|60 டன் தங்கத்தில் மூலம் பூசப்பட்ட யாங்கூன் அடுக்குத் தூபி, மியான்மார்



## இதனையும் காண்க
* தூபி
* புத்த விகாரம்
* சைத்தியம்
* தாது கோபுரம்
* வட்டதாகே

## அடிக்குறிப்புகள்

## மேற்கோள்கள்
*T*he Impact of Buddhism on Chinese Material Culture*. John Kieschnick. Published 2003. Princeton University Press . .
**[https://books.google.com/books?id=HrzPlqLjR1MC&printsec=frontcover&source=gbs_navlinks_s#v=onepage&q=&f=false A World History of Architecture]*. Michael W. Fazio, Marian Moffett, Lawrence Wodehouse. Published 2003. McGraw-Hill Professional. .
**Psycho-cosmic symbolism of the Buddhist stupa*. A.B. Govinda. 1976, Emeryville, California. Dharma Publications.

## வெளி இணைப்புகள்
* 
* Oriental architecture.com
* Culzean Pagoda (Monkey House) – the only stone built pagoda in Britain 
* Why so few Japanese pagodas have ever fallen down (The Economist)

பகுப்பு:பௌத்த கட்டிடங்கள்
பகுப்பு:பௌத்த கோயில்கள்
சோக்தியானா

**சோக்தியானா** (*Sogdiana*) அல்லது **சோக்தியா** (*Sogdia*); புதிய பாரசிக மொழி:: سُغْد, *சோகிது*) பண்டைய இந்தோ ஐரோப்பிய  பாரசீக மக்கள் வாழ்ந்த தற்கால தாஜிகிஸ்தான், மற்றும் உஸ்பெகிஸ்தான் நாடுகளை உள்ளடக்கியதாகும். அகாமனிசியப் பேரரசில் சோக்தியானா ஒரு மாகாணமாக விளங்கியது. கி மு 328இல் மாசிடோனியாவின் மன்னர் அலெக்சாண்டர்  சோக்தியானவை கைப்பற்றினார். பின்னர் கிரேக்க பாக்திரியா பேரரசு மற்றும் சாசானியப் பேரரசுகளில்  சோக்தியானா ஒரு பகுதியாக விளங்கியது.

## அமைவிடம்
சோக்தியானா பகுதியின் முக்கிய நகரம் சமர்கந்து ஆகும். ஆமூ தாரியா ஆறு இப்பகுதியை வளப்படுத்துகிறது.

## சமயங்கள்
சோக்தியானா பகுதி மக்கள் பௌத்தம், சரத்துஸ்திர சமயங்களைப் பயின்றனர். பின்னர்  சாமனித்து பேரரசின் இறுதி காலத்தில்,  கிபி 999ல் சோக்தியானா மக்கள் இசுலாமிய சமயத்திற்கு மாற்றப்பட்டனர்.

## மொழிகள்
இப்பகுதியில் பாரசீக மொழி மற்றும் துருக்கிய மொழிகள் வழக்கில் இருந்தது.

### நடு ஆசியாவும் பட்டுப்பாதையும்
நடு ஆசியாவின் சோக்தியானா பகுதியில் பட்டுப்பாதை செல்வதால், சீனாவிற்கும் ஐரோப்பாவிற்கும் இடையே முக்கிய வணிக மையமாக சோக்தியானா விளங்கியது.  

## மேற்கோள்கள்

## வெளி இணைப்புகள்

* Sogdian on Interlinguae
* Xerxes II and Sogdianus 
* IranicaOnline - SOGDIANA iii. HISTORY AND ARCHEOLOGY 

பகுப்பு:அகாமனிசியப் பேரரசு
பகுப்பு:உசுபெக்கிசுத்தான்
பகுப்பு:தஜிகிஸ்தான்
பகுப்பு:கசக்கஸ்தான்
பகுப்பு:5-ஆம் நூற்றாண்டு
பகுப்பு:ஈரானியப் பண்பாடு
அக்சர்தாம் கோயில் தாக்குதல்

**அக்சர்தாம் கோயில் தாக்குதல்** (Akshardham Temple Attack), இந்திய மாநிலமான குசராத்தின் தலைநகரான காந்திநகரில் உள்ள சுவாமி நாராயண் அக்சர்தாம் கோயிலில் 24 செப்டம்பர் 2002 அன்று மாலை முதல் 25 செப்டம்பர் 2002 காலை வரை, பாகிஸ்தான் நாட்டு லஷ்கர்-ஏ-தொய்பா மற்றும் ஜெய்ஸ்-இ-முகமது இயக்க தீவிரவாதிகள் நடத்திய துப்பாக்கிச் சூட்டிலும், குண்டு வீச்சிலும் 29 பொதுமக்கள் கொல்லப்பட்டனர் மற்றும் 80 பேர் காயமடைந்தனர்.  தகவலறிந்து சம்பவ இடத்திற்கு வந்த குஜராத் காவல் துறையினரும், தேசிய பாதுகாப்பு படையினரும் நடத்திய எதிர்தாக்குதலில், லஷ்கர்-ஏ-தொய்பா மற்றும் ஜெய்ஷ் சே முகமது  இயக்கத்தின் தீவிரவாதிகள் முர்துசா ஹபீஸ் யாசின் மற்றும் அஷ்ரப் அலி முகமது பரூக் ஆகிய இருவரும் சுட்டுக் கொல்லப்பட்டனர். இந்த எதிர் தாக்குதலில் மூன்று பாதுகாப்பு படையினரும் கொல்லப்பட்டனர்.

## இதனையும் காண்க
*அக்சர்தாம்

## மேற்கோள்கள்

## வெளியிணைப்புகள்
*Temple website
*Official temple report on attack 
*Frontline news coverage
 

பகுப்பு:இந்தியாவில் இஸ்லாமிய பயங்கரவாதம் 
பகுப்பு:இந்தியாவில் தீவிரவாதத் தாக்குதல்கள்
பகுப்பு:2002 நிகழ்வுகள்
பகுப்பு:இந்தியாவில் இஸ்லாமிய பயங்கரவாதம்
பகுப்பு:காந்திநகர் மாவட்டம்
பெர்காமோன் இராச்சியம்

**பெர்காமோன் இராச்சியம்** அல்லது **அத்தாலித்து வம்சம்** (Attalid dynasty) ஹெலனிய காலத்திய கிரேக்கர்கள் ஆண்ட நாடுகளில் ஒன்றான (தற்கால துருக்கி)  பெர்காமோன் இராச்சியத்தை கி மு 282 முதல் கி மு 133 முடிய அரசாண்டது.

ஹெலனிய கால துருக்கிப் பகுதியை ஆண்ட,  அலெக்சாண்டரின் படைத்தலைவர்களில் ஒருவரான லிசிமச்சூஸ்  கிமு 282இல் மறைந்த போது, அவரின் படைத்தலைவர்களில் ஒருவரான முதலாம் பிலெடெயர்ஸ் என்பவர் ஆட்சியை கைப்பற்றி, கிமு 230இல் அத்தாலித்து வம்சத்தின் ஆட்சியை துருக்கியில் நிறுவினார்.

அத்தாலித்து வம்சத்தின் மூன்றாம் அத்தாலஸ் ஆட்சிக் காலத்தில், கி மு 133இல் உரோமானியர்கள் பெர்கமோன் இராச்சியத்தை கைப்பற்றினர். 

## இதனையும் காண்க
* ஹெலனிய காலம்
* தாலமைக் பேரரசு
* செலூக்கியப் பேரரசு
* கிரேக்க பாக்திரியா பேரரசு
* இந்தோ கிரேக்க நாடு
## மேற்கோள்கள்

## ஆதாரங்கள்
*Shipley (2000). *The Greek World After Alexander, 323-30 B.C.*
*Hansen, Esther V. (1971). *The Attalids of Pergamon*. Ithaca, New York: Cornell University Press; London: Cornell University Press Ltd. .
*Kosmetatou, Elizabeth (2003) "The Attalids of Pergamon," in Andrew Erskine, ed., *A Companion to the Hellenistic World*. Oxford: Blackwell: pp.&nbsp;159–174. . text

## வெளி இணைப்புகள்
* 

பகுப்பு:எலனியக் காலம்
பகுப்பு:கிரேக்க வரலாறு
பகுப்பு:துருக்கியின் வரலாறு
தீர்த்த மலை தீர்த்தகிரிசுவரர் கோயில்

**தீர்த்த மலை தீர்த்தகிரிசுவரர் கோயில்** என்பது தர்மபுரி மாவட்டம், அரூருக்கு அருகில் உள்ள தீர்த்தமலையில் உள்ள சிவன் கோயிலாகும். இக்கோயில் அமைந்துள்ள மலையும் அடிவாரத்தில் உள்ள ஊரும் தீர்த்த மலை என்றே அழைக்கப்படுகின்றன. கோயில் உள்ள முருகன் மீது அருணகிரிநாதர் நான்கு பாடல்கள் பாடியுள்ளார்.
## கோயிலின் பழமை
இக்கோயிலில் பல கல்வெட்டுகள் காணப்படுகின்றன என்றாலும் இவற்றில் பழமையான கல்வெட்டு மேலைக் கங்க மன்னனான *மல்லிதேவ மகாராசர்* என்ற மன்னன் இந்த இறைவனுக்கு *ஆலம்பாடி* என்ற சிற்றூரை தானமாக அளித்த கி.பி ஆறாம் நூற்றாண்டு கல்வெட்டே பழமையானதாக உள்ளதால் இக்கோயில் ஆறாம் நூற்றாண்டுக்கு முற்பட்டக் கோயிலாகும். இதுவே தரும்புரி மாவட்டத்தில் தற்போது உள்ள கோயில்களில் பழமையானது ஆகும்.
## தலபுராணம்
தீர்த்தகிரிப் புராணம் கி.பி 16 ஆம் நூற்றாண்டில் *சைவ எல்லப்ப நாவலர்* என்பவரால் எழுதப்பட்டது.

## தீர்த்தங்கள்
தீர்த்த மலையில் *இராம தீர்த்தம்*, *அகத்திய தீர்த்தம்*, *அக்கினி தீர்த்தம்*, *குமார தீர்த்தம்*, *கௌரி தீர்த்தம்* ஆகிய ஐந்து தீர்த்தங்கள் உள்ளன. இதில் இராம தீர்த்தம் ஒரு பாறையின் உச்சியில் இருந்து எப்போதும் கொட்டிக் கொண்டிருக்கும் கோடைக் காலத்திலும் இந்த தீர்த்தம் கொட்டுவது நின்றதில்லை என்பது இதன் சிறப்பு.
## மேற்கோள்கள்

* கோயில் பற்றி தினமலர் நாளிதழ்

பகுப்பு:தர்மபுரி மாவட்டத்திலுள்ள சிவன் கோயில்கள்
ஆதி இந்தோ ஐரோப்பிய மக்கள்

**ஆதி இந்தோ ஐரோப்பிய மக்கள்** (Proto-Indo-Europeans)  பனி யுகத்தின் முடிவில் கி மு 4,000இல் அல்லது அதற்கு சிறிது காலத்திற்கு முன்னர் வாழ்ந்த இனக் குழுக்கள் ஆவர். இவர்கள் எழுத்து வடிவம் இல்லாத ஆதி ஆதி இந்தோ ஐரோப்பிய மொழிகளை பேசினர்.
 
## மக்கள்
ஆதி இந்தோ ஐரோப்பிய மக்கள் குறித்தான அறிவு, அவர்கள் பேசிய மொழியாலும், அகழ்வாராய்ச்சிகளாலும் வெளிப்பட்டது. ஆதி இந்தோ ஐரோப்பியர்கள், வெண்கலக் காலத்திய இந்தோ ஐரோப்பிய மக்களுடன் சிறிது தொடர்புடையவர்கள்.
 
ஆதி இந்தோ ஐரோப்பிய இன மக்கள் செப்புக் காலத்தில், கி மு 5000 முதல் கி மு 4,000 ஆண்டுகளுக்கு முன்னர் நடு ஆசியா மற்றும் கிழக்கு ஐரோப்பாவின் ஸ்டெப்பி புல்வெளிகளில் வாழ்ந்தவர்கள்.

கி மு இரண்டாயிரத்தின் நடுவில் ஆதி இந்தோ ஐரோப்பிய இனக் குழுவினரின் வழித்தோண்றல்கள் கி மு இரண்டாயிரத்தின் நடுவில் அனதோலியா, கிரேக்க ஏஜியன் கடற்கரை பகுதிகள், மேற்கு ஐரோப்பா மற்றும் வட இந்தியா பகுதிகளில் குடிபெயர்ந்தனர்.

## பண்பாடு
ஆதி இந்தோ ஐரோப்பிய இனக்குழுவின் சில பண்பாடுகள்:

* வீட்டு பயன்பாட்டு விலங்குகளான ஆடு, மாடு, குதிரை, நாய்கள் போன்ற கால்நடைகளை பராமரித்தல் மற்றும் வளர்த்தல்.
*சிறு தானியங்களை பயிரிட்டனர்.
* குளிர்காலத்தில் பனி கொட்டும் பருவ நிலைகளில் வாழ்ந்தனர்.
* கடினமான சக்கரங்களை பயன்படுத்தினர். used for carts, but not yet chariots with spoked wheelsp249
* வானத்தை இறைவனாக வணங்கினர்.
* நாட்டுப்புற பாடல்களை பாடினர். 
* தந்தை வழி உறவு அமைப்பு கொண்டிருந்தனர்.
*பல கடவுள் வழிபாடு கோட்பாடுகள் கொண்டவர்கள். விலங்குகளை வழிபடும் கடவுள்களுக்கு பூசாரிகளின் உதவியுடன் பலி கொடுத்தனர்.
* இறந்தவர்களை புதைக்கும் வழக்கம் கொண்டிருந்தனர். இறந்து போன இனக் குழுவின் தலைவர்களின் சடலத்துடன், அவர்கள் பயன்படுத்திய பொருட்களுடன் புதைத்து, அதன் மீது சிறிய மேடை கட்டினர்.
* பல இந்தோ ஐரோப்பிய இனக்குழுவினர், பூசாரிகள், படைவீரர்கள் மற்றும் இடையர்கள்/உழவர்கள் என  மூன்றடுக்கு சமூக அமைப்பு கொண்டிருந்தனர்.
*வெண்கலத்தால் ஆன உழவுக் கருவிகள், போர்க் கருவிகள் கொண்டிருந்த ஆதி இந்தோ ஐரோப்பியர்கள் வெள்ளி மற்றும் தங்கத்தையும் அறிந்திருந்தனர். உணவு, பால் மற்றும் கம்பிளி ஆடைக்காக ஆடு, மாடுகளை வளர்த்தனர். சக்கரங்கள் கொண்ட வண்டியில் காளைகள் பூட்டி ஓட்டினர். தேர்களில் போர்க் குதிரைகளை பூட்டினர்.

## இதனையும் காண்க
* இந்தோ ஐரோப்பிய மக்கள்
* இந்தோ ஐரோப்பிய மொழி 
* ஆரியர்
* இந்தோ ஆரிய மக்கள்
* இந்தோ ஆரிய மொழி
* இந்தோ-ஈரானிய மொழிகள்

## மேற்கோள்கள்

## வெளி இணைப்புகள்
* Indo-European Roots Index, from The American Heritage® Dictionary
* Kurgan culture 
* Indo-European Origins in Southeast Europe

## மேலும் படிக்க
* .
* .
* C. Renfrew 1987. *Archaeology and language, the puzzle of Indo-European origins*. London, Penguin.
* Brian Sykes 2001. *The seven daughters of Eve*. London. Corgi Books.
* .

இந்தோ ஐரோப்பிய மக்கள்
தருமபுரி கோட்டை மல்லிகார்சுனர் கோயில்

**தருமபுரி கோட்டை மல்லிகார்சுனர் கோயில்** என்பது தர்மபுரி மாவட்டம், தர்மபுரியில் கோட்டைக் கோயில்கள் என அழைக்கப்படும் மூன்று கோயில்களில் ஒரு சிவன் கோயிலாகும். இது ஒரு தேவார வைப்புத்தலமாகும்.  

## பிற பெயர்கள்
இக்கோயில் கோட்டைக்கோயில், கோட்டை ஈஸ்வரன் கோயில், தகடூர் காமாட்சி கோயில், கோட்டை சிவன் கோயில் என்று பல பெயர்களில் அழைக்கப்படுகிறது.   

## வரலாறு
நுளம்பர் கட்டிய பல கோயில்களில் இக்கோயில் குறிப்பிடத்தக்கது. இவர்கள் கி.பி. எட்டு ஒன்பதாம் நூற்றாண்டுகளில் இக்கோயிலை கட்டியுள்ளனர். இக்கோயில் இறைவனை பழங்கல்வெட்டுகள் *சாணாயிரமுடையார்* எனக் குறிப்பிடுகன்றன. நுளம்பரது காலத்திற்குப் பிறகு இக்கோயில் பராமரிப்பின்றி பாழ்பட்டுப் போனது. இந்நிலையில் மூன்றாம் குலோத்துங்க சோழன் காலத்தில்  திருக்காலத்தியில் இருந்து தகடூருக்கு வந்த *வண்ணானைக் கும்பிட்டார்* என்னும் சிவனடியார் இந்தக் கோட்டைச் சிவாலயங்கள் பாழ்பட்டு இருப்பதைக் கண்டு வருந்தி அவற்றைப் புதுப்பிக்க எண்ணி, அப்போது சோழர்களின் கீழ் தகடூரை ஆண்டுவந்த அதியமான் மரபினனான இராசராச அதியமானிடம் சென்று இம்மூன்று கோயில்களையும் தகுந்த *சிவப்பிராமணர்களைக்* கொண்டு வழிபாட்டிற்கு ஏற்பாடு செய்ய வேண்டுமென வேண்டினார். அதியமானோ தகுந்த சிவப்பிராமணர்களை அழைத்து வரும் பொறுப்பை அவரிடமே வழங்கினார். தகுந்த சிவப்பிராமணர்களை மன்னனிடம் அழைத்து வர, கோயில்களில் இரண்டு ஆண்டுகள் திருப்பணிகள் மேற்கொள்ளப்பட்டு வழிபாடுகள் துவங்கின என கல்வெட்டுகள் குறிக்கின்றன. கோயிலின் இறைவன் பெயர் விசயநகரப் பேரரசர் மல்லிகார்ஜுன ராயன் காலத்தில் மல்லிகார்ச்சுனர் என மாற்றப்பட்டிருக்க வேண்டுமெனக் கருதப்படுகிறது.

## இறைவன், இறைவி
இக்கோயிலில் உள்ள இறைவன் மல்லிகார்ச்சுனர் ஆவார். இறைவி காமாட்சியம்மை ஆவார். 

## பிற சன்னதிகள்
வலம்புரி விநாயகர், வள்ளி தெய்வானையுடன் ஆறுமுகர், சித்தலிங்கேசுவரர் சன்னதிகள் உள்ளன. கோஷ்டத்தில் விநாயகர், தட்சிணாமூர்த்தி, திருமால், பிரம்மா, துர்க்கை ஆகியோர் உள்ளனர். அருகே சண்டிகேசுவரர் சன்னதி உள்ளது.

## இதையும் காண்க
*தருமபுரி கோட்டை காமாட்சியம்மன் கோயில்
*தருமபுரி பரவாசுதேவப் பெருமாள் கோயில்

## மேற்கோள்கள்

பகுப்பு:தர்மபுரி மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
பாம்பே குரோனிக்கிள்

**பாம்பே குரோனிக்கிள்** என்பது மும்பையிலிருந்து சர் பெரோஸ் சா என்ற வழக்கறிஞரால்  பதிக்கப்பட்டு வெளிவந்த ஆங்கிலச் செய்தித் தாள் ஆகும். இது 1910 முதல் 1959 வரை பதிப்பாகி வெளிவந்தது. ஜே பி பட்டேல் என்பவர் இதனைத் தொடங்குவதற்கு உதவியாக இருந்தார். 1913 முதல் 1919 வரை பி.ஜி. ஹோர்னிமன்  என்பவர் இச்செய்தித் தாளை நடத்தி வந்தார்.

இந்தியா விடுதலை பெறுவதற்கு முன் இந்தியாவில் நிகழ்ந்த அரசியல் நிகழ்வுகள், போராட்டங்கள் ஆகியன பாம்பே குரோனிக்கிள் செய்தித்தாளில் இடம் பெற்றன. வரலாற்று ஆசிரியர்களின் நூல்களுக்குச் சான்றாவணங்களாக, இதில் அச்சானவை  விளங்குகின்றன.

## சான்று

பகுப்பு:இந்திய ஆங்கிலப் பத்திரிகைகள்
இந்தோ ஐரோப்பிய மக்கள்

**இந்தோ ஐரோப்பிய மக்கள்** (Indo-Europeans) இந்தோ ஐரோப்பிய மொழிகள் பேசும் இனக் குழுக்கள் ஆவர்.
காக்கேசிய இனத்தவர்களான இந்தோ ஐரோப்பிய மக்கள் ஆதி இந்தோ ஐரோப்பிய மொழிகளை பேசியவர்களின் வழித்தோன்றல்கள் ஆவார்.

வெண்கலக் காலத்திய இந்தோ ஐரோப்பிய மொழிகளான ஆதி இந்தோ ஈரானிய மொழி, ஆதி கிரேக்க மொழி, ஆதி செல்டிக் மொழி, ஆதி இத்தாலி மொழி, ஆதி ஜெர்மானிய மொழி, ஆதி ஸ்லோவிக் போன்ற மொழிகளை பேசியவர்கள் ஆவர்.

வரலாற்று காலத்திலும், தற்காலத்திலும் இந்தோ ஐரோப்பிய மொழிகளை பேசுபவர்களை, இந்தோ ஐரோப்பியர்கள் என குறிப்பிடாமல், அவர்கள் பேசும் மொழிக் குடும்பத்தின் பெயரால் அடையாளப்படுத்துகின்றனர்.  எடுத்துக்காட்டாக அனதோலியர்கள், தொக்காரியர்கள், ஆரியர்கள், ஈரானியர்கள் (இந்தோ ஆரியர்கள்), கிரேக்கர்கள், செல்டிக்குகள், இத்தாலியர்கள், ஜெர்மானியர்கள், பால்டிக்குகள், ஸ்லோவேனியர்கள், ஆர்மீனியர்கள், அல்பேனியர்கள் என்று அழைக்கப்படுகின்றனர். மேலும் அதன் கிளை மொழிகளை பேசுவர்களை அதன் பெயரால் அழைக்கப்படுகின்றனர்.  எடுத்துக்காட்டாக இந்திய-ஈரானிய மொழியின் உட்குடும்ப மொழியான  இந்தோ ஆரிய மொழிகளை பேசுபவர்களை, வங்காளிகள், குஜராத்திகள், காஷ்மீரிகள், நேபாளிகள் என்றும் அழைக்கப்படுகின்றனர்.

## மேற்கோள்கள்


*
தருமபுரி கோட்டை காமாட்சியம்மன் கோயில்

**தருமபுரி கோட்டை காமாட்சியம்மன் கோயில்** என்பது தர்மபுரி மாவட்டம், தர்மபுரியில் கோட்டைக் கோயில்கள் என அழைக்கப்படும் மூன்று கோயில்களில் ஒரு கோயிலான அம்மன் கோயிலாகும்.

## கோயிலின் வரலாறு
நுளம்பர் கட்டிய பல கோயில்களில் இக்கோயில் குறிப்பிடத்தக்கது. இவர்கள் கி.பி. எட்டு - ஒன்பதாம் நூற்றாண்டுகளில் இக்கோயிலை கட்டியுள்ளனர். இக்கோயில் தற்போது காமாட்சியம்மன் கோயிலாக இருந்தாலும், ஒரு காலத்தில் சிவன் கோயிலாக இருந்துள்ளது என்பது குறிப்பிடத்தக்கது. சோழர் காலக் கல்வெட்டுகள் இக்கோயில் ஈசனை *முழமாயிரமுடையார்* அல்லது *திருவேளாலீசுவரமுடையார்* எனக் குறிப்பிடுகின்றன. இக்கோயில் நல்ல சிற்ப வேலைப்பாடுகளுடன் அமைக்கப்பட்டுள்ளது. இக்கோயிலில் இராமாயணக் காட்சிகளை விவரிக்கும் சிற்பங்கள் உள்ளது சிறப்பு. நுளம்பரது காலத்திற்குப் பிறகு இக்கோயில் பராமரிப்பின்றி பாழ்பட்டுப் போனது. இந்நிலையில் மூன்றாம் குலோத்துங்க சோழன் காலத்தில்  திருக்காளத்தியில் இருந்து தகடூருக்கு வந்த *வண்ணானைக் கும்பிட்டார்* என்னும் சிவனடியார் இந்தக் கோட்டை சிவாலயங்கள் பாழ்பட்டு இருப்பதைக் கண்டு வருந்தி அவற்றை புதுப்பிக்க எண்ணி, அப்போது சோழர்களின் கீழ் தகடூரை ஆண்டுவந்த அதியமான் மரபினனான இராசராச அதியமானிடம் சென்று இம்மூன்று கோயில்களையும் தகுந்த *சிவப்பிராமணர்களைக்* கொண்டு வழிபாட்டிற்கு ஏற்பாடு செய்ய வேண்டுமென வேண்டினார். அதியமானோ தகுந்த சிவப்பிராமணர்களை அழைத்து வரும் பொறுப்பை அவரிடமே வழங்கினார். தகுந்த சிவப்பிராமணர்களை மன்னனிடம் அழைத்து வர, கோயில்களில் இரண்டு ஆண்டுகள் திருப்பணிகள் மேற்கொள்ளப்பட்டு வழிபாடுகள் தொடங்கின என கல்வெட்டுகள் குறிக்கின்றன. இந்தக் கோயில்  விசயநகரப் பேரரசர் மல்லிகார்ஜுன ராயன் காலத்துக்குப் பிறகு காமாட்சி அம்மன் கோயிலாக மாற்றப்பட்டிருக்க வேண்டுமெனக் கருதப்படுகிறது.

## அமைப்பு
அகன்ற திருவுண்ணாழியில் பெரிய பீடமும் அதில் நான்கடி உயரத்தில் நின்ற கோலத்தில் காமாட்சியம்மன் உள்ளார். தலையில் பொன்மணி மகுடத்துடனும், கழுத்தில் முத்துவடம், மலர் மாலை, எலுமிச்சம்பழ மாலை ஆகியவற்றுடன், கைகளில் பாராங்குசம், அபய முத்திரை கொண்டு விளங்குகிறார்.

## இதையும் காண்க
* தருமபுரி கோட்டை மல்லிகார்சுனர் கோயில்
* தருமபுரி பரவாசுதேவப் பெருமாள் கோயில்

## மேற்கோள்கள்

பகுப்பு:தர்மபுரி மாவட்டத்திலுள்ள அம்மன் கோயில்கள்
தருமபுரி பரவாசுதேவப் பெருமாள் கோயில்

**தருமபுரி பரவாசுதேவப் பெருமாள் கோயில்** என்பது தர்மபுரி மாவட்டம், தர்மபுரியில் கோட்டைக் கோயில்கள் என அழைக்கப்படும் மூன்று கோயில்களில் ஒரு விஷ்ணு கோயிலாகும்.
## அமைவிடம்
கடல் மட்டத்திலிருந்து சுமார் 479 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°08'33.6"N, 78°09'57.4"E (அதாவது, 12.142656°N, 78.165949°E) ஆகும்.

## கோயிலின் சிறப்பு
இக்கோயிலில் அமைந்துள்ள பெருமாளின் திருவடிகளை பிரம்மா பிரதிட்டை செய்ததாகவும், தேவர்கள், முனிவர்கள், அர்ஜுனன் ஆகியோரால் பூசிக்கப்பட்டதாகவும் வழிவழியாகக் கூறப்படுகிறது. மேலும் பதினெண் சித்தர்களில் தன்வந்திரி, திரிமூலி ஆகியோரால் அருட்கொடை பெற்ற தலமாகவும் நம்பப்படுகிறது. 
## கோயிலின் வரலாறு
இக்கோயில் நுளம்பரது காலத்திலோ அல்லது அதற்கு சற்று பிற்பட்ட காலத்திலோ கட்டப்பட்டிருக்க வேண்டும் எனக் கருதப்படுகிறது. இக்கோயிலில் ஆண்டாள், அனுமான் ஆகியோருக்கு உட்கோயில்கள் பிற்காலத்தில் கட்டப்பட்டுள்ளன.
## பரவாசுதேவப் பெருமாளின் தோற்றம்
கோயில் உண்ணாழியில் ஆதி சேடன் ஏழுதலைகளுடன் பரவாசுதேவப் பெருமாளின் தலைக்குமேல் குடைபிடிக்க அவரின் இடது தொடையின் மேல் தாயார்  அமர்ந்திருக்க, பெருமாளின் வலது மேல்கையில் சக்கரமும், கீழ்கையில் கதாயுதமும், இடது மேல்கையில் சங்கும், கீழ்கை ஆதிசேடன் மேல் சாய்வாக ஊன்றியும் பாம்பணையின் மேல் இடது காலைத் தொங்கவிட்டபடி அமர்ந்திருக்க  கருடர், அனுமான் போன்றோர் திருவடிகளை வணங்கி நிற்பதுபோல காட்சியளிக்கிறார்.
## மேலும் காண்க
*தருமபுரி கோட்டை காமாட்சியம்மன் கோயில்
*தருமபுரி கோட்டை மல்லிகார்சுனர் கோயில்

## மேற்கோள்கள்

பகுப்பு:தர்மபுரி மாவட்டத்திலுள்ள பெருமாள் கோயில்கள்
பகுப்பு:வைணவ தலங்கள்
அலெக்சாந்தர் நெவ்ஸ்கி

**அலெக்சாந்தர் யரோஸ்லவிச் நெவ்ஸ்கி** (; ; 13 மே 1221 &ndash; 14 நவம்பர் 1263) என்பவர் நோவ்கோரோத் இளவரசர் (1236–52), கீவின் பெரும் இளவரசர் (1236-52) மற்றும் விலாடிமிரின் பெரும் இளவரசர் (1252–63) ஆவார். இவரது காலத்தில் கீவிய ருஸ்ஸானது கடினமான காலத்தில் இருந்தது.

இவர் மத்திய கால ருஸ்ஸின் முக்கியமான நபராகக் கருதப்படுகிறார். இவர் செவோலோட் பெரும் கூட்டின் பேரன் ஆவார். ஜெர்மனி மற்றும் சுவீடன் நாட்டு ஊடுருவலாளர்களைத் தடுத்ததன் மூலம் பெரும் புகழ் பெற்றார். அதே நேரத்தில் பலம் வாய்ந்த தங்க நாடோடிக் கூட்டத்திற்கு கப்பம் கட்ட ஒப்புக் கொண்டார். 1547ல் மகாரியசால் புனிதராக அறிவிக்கப்பட்டார்.

## மேற்கோள்கள்

பகுப்பு:உருசிய அரசுத்தலைவர்கள்
பகுப்பு:அருளாளர் பட்டம் பெற்றவர்கள்
பகுப்பு:1220 பிறப்புகள்
பகுப்பு:1263 இறப்புகள்
ஜோதி (1939 திரைப்படம்)

***ஜோதி*** (அல்லது *ஸ்ரீ ஜோதி இராமலிங்க சுவாமிகள்*) ஒரு இந்தியத் தமிழ்த் திரைப்படமாகும். டி. ஆர். ரகுநாத் இயக்கத்தில் 1939 ஆம் ஆண்டு வெளியான இத்திரைப்படம் *வள்ளலார்* எனப் பிரபலமாக அறியப்படும் இராமலிங்க சுவாமிகளின் வாழ்க்கை வரலாற்றை அடிப்படையாகக் கொண்டதாகும்.

## நடிகர்கள்

இராமலிங்க அடிகளாக கே. ஏ. முத்து பாகவதர்
பி. ஜி. வெங்கடேசன்
இராமலிங்க அடிகளாகளாரின் தந்தை இராமையாவாக வி. பி. இராமையா பிள்ளை
எம். ஜி. சக்ரபாணி
டி. வி. ஜனகம்
கே. எஸ். சங்கர ஐயர்
கே. எஸ். வேலாயுதம்
இராமலிங்க அடிகளாகளாரின் தாயாக செல்வி மதுரை ஏ. சுந்தரம்
சரவணபவானந்தர்
என். எஸ். கிருஷ்ணன்
டி. ஏ. மதுரம்
பி. எஸ். கிருஷ்ணவேணி
எம். ஆர். சுவாமிநாதன்
கே. கே. சௌந்தர்
பி. கோபால்
எம். ஆர். சுப்பிரமணியம்
வி. நடராஜ்
*மாஸ்டர்* ராமுடு 
இளைஞர் இராமலிங்க அடிகளாக *மாஸ்டர்* மகாதேவன்
ராஜாம்மாள்
டி. எம். பட்டம்மாள்
எம். எஸ். கண்ணம்மாள்
ஹெச். எஸ். தௌகார்
எஸ். ஆர். சாமி
ராமலட்சுமி
குழந்தை இராமலிங்க அடிகளாக *மாஸ்டர்* முத்து

## தயாரிப்புக் குழு
* இயக்குநர்: *[[டி. ஆர். ரகுநாத்]]*
* திரைக்கதை: *[[பம்மல் சம்பந்த முதலியார்]]*
* வசனம்: *சி. ஏ. லட்சுமணதாஸ்*
* ஓளிப்பதிவு: *ஏ. கபூர்*
* ஒலிப்பதிவு: *வி. பி. தாத்தே
* கலையகம்: *பாரத் லட்சுமி பிக்சர்ஸ் ஸ்டூடியோ (கல்கத்தா)*

==பாடல்கள்==
மதுரை மாரியப்பா சுவாமிகள் பாடல்களை எழுதி இசையமைத்தார். இதுவே அவர் இசையமைத்த முதல் திரைப்படம்.

படத்தில் நிறைய பாடல்கள் இருந்தன. அவற்றுள் பல பிரபலமடைந்தன. [[ஏ. வி. மெய்யப்பச் செட்டியார்|ஏ. வி. மெய்யப்பச் செட்டியாருக்குச்]] சொந்தமான ஓடியோன் ரெக்கார்டு கம்பெனி இப் படத்தின் பாடல்களை இசைத்தட்டுகளாக வெளியிட்டது.

**விபவசுகுண தேவா* (பாடியவர்: [[பி. ஜி. வெங்கடேசன்]]
**பிரம்மன் எழுத்தினால்* (பாடியவர் பி. ஜி. வெங்கடேசன்)
**அருள்ஜோதி தெய்வமெனை ஆண்டு கொண்ட தெய்வம்'' (பாடியவர்: பி. ஜி. வெங்கடேசன்)

## வெளியீடு
1939, மார்ச், 16 அன்று வெளியான இப்படம் 18 வாரங்கள் ஓடி வெற்றிப்பெற்றது. என்றாலும் இப்படத்தின் எந்தப் பிரதியும் தற்போது இல்லை.
 
## மேற்கோள்கள்

## உசாத்துணை
* 
* 

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அனைத்திந்திய மருத்துவ அறிவியல் கழகம், புதுதில்லி

**அனைத்திந்திய மருத்துவ அறிவியல் கழகம் தில்லி** (*All India Institute of Medical Sciences Delhi*, **AIIMS Delhi**) என்ற  நிறுவனமானது, இந்தியாவின் தலைநகர் புதுதில்லியில் அமைந்துள்ள அரசு மருத்துவக் கல்லூரியும் மருத்துவ ஆய்வு பல்கலைக்கழகமும் ஆகும். 1956-ஆம் ஆண்டு இந்த நிறுவனம் நிறுவப்பட்டது; தன்னாட்சி பெற்ற இந்த மருத்துவக் கழகம், இந்திய அரசின் சுகாதாரம் மற்றும் குடும்ப நலத்துறை அமைச்சகத்தின் நேரடி மேற்பார்வையில் இயங்குகின்றது.

## அமைவிடம்

ஏய்ம்சு  தில்லியின் அன்சாரி நகரில் அமைந்துள்ளது. தென் விரிவாக்கம்-II சந்தைக்கு அருகே, அரவிந்தர் மார்க், வட்டச்சாலை சந்திப்பின் தென்கிழக்கு மூலையில் உள்ளது. ஏய்ம்சிற்கு நேரெதிரே  சஃப்தர்ஜங் மருத்துவமனையும் அதனுடன் தொடர்புடைய வர்த்தமான் மகாவீர் மருத்துவக் கல்லூரியும் உள்ளன.  இந்தியாவில் மருத்துவ ஆராய்ச்சிகளை ஒருங்கிணைத்து நிதி வழங்கும் இந்திய மருத்து ஆய்வுக் குழுமத்தின் (ICMR) தலைமையகமும் அருகிலேயே உள்ளது. இந்த வளாகங்களுக்கு அருகிலுள்ள இந்திய அரசின்  மருத்துவச் சேவைகளின் தலைமை இயக்குநரின் கீழுள்ள  தேசிய மருத்து நூலகத்தில் பல்லாயிரக்கணக்கான மருத்துவ, அறிவியல் இதழ்களின் தொகுப்புக்கள் சேகரிக்கப்பட்டுள்ளன.  
### ஏய்ம்சு-II

2009ஆம் ஆண்டு  சுகாதாரம் மற்றும் குடும்ப நலத்துறை அமைச்சரும் ஏய்ம்சின் தலைவருமான மரு.அன்புமணி ராமதாஸ் மற்றும் ஏய்ம்சு இயக்குநர் பேரா.தீரத்தாசு டோக்ராவின் முனைப்பில்  அனைத்திந்திய மருத்துவ இரண்டாம் வளாகம் (ஏய்ம்சு-II),அரியானாவின் ஜாஜர் மாவட்டத்தில் பத்சா சிற்றூரில் 330 ஏக்கர் நிலப்பரப்பில் திட்டமிடப்பட்டது.  உலகின் உயர்சிறப்பு மருத்துவக் கல்விக்கான மையங்களில் மிகப் பெரியதாக ஏய்ம்சு-II முன்னெடுக்கப்பட்டது. 2012ஆம் ஆண்டு மே 30 அன்று இத்திட்டத்திற்கு அடிக்கல் நாட்டப்பட்டது.  செலவில் கட்டமைக்கப்பட்டு வருகின்றது. இதன் வெளிப்புற நோயாளிப் பிரிவை சுகாதார அமைச்சர் குலாம் நபி ஆசாத் நவம்பர், 24, 2012இல் திறந்து வைத்தார்.
இந்த வளாகத்தில் தேசிய புற்றுநோய் கழகத்தையும் அமைக்க அரசு திட்டமிட்டுள்ளது.
## மேற்சான்றுகள்

## வெளி இணைப்புகள்
*All India Institute of Medical Sciences Website
*Dr. R.P. Centre for Ophthalmic Sciences at AIIMS  -->
*AIIMS defies Minister, certificates issued without his signature  
*Healthy-India, Ministry of Health and Family Welfare, Government of India 
பகுப்பு:தில்லியிலுள்ள மருத்துவமனைகள்
பகுப்பு:தில்லியில் கல்வி
பகுப்பு:நிகர்நிலைப் பல்கலைக்கழகங்கள்
பகுப்பு:தில்லியில் உள்ள ஆய்வுக் கழகங்கள்
எட்டாவது பிரிக்சு மாநாடு

**2016 பிரிக்சு மாநாடு** (*2016 BRICS summit*) ஆண்டுதோறும் பிரிக்ஸ் நாடுகளான பிரேசில், உருசியா, இந்தியா, சீனா, தென்னாப்பிரிக்காவின் அரசுத் தலைவர்கள் சந்திக்கும் மாநாடுகளில் எட்டாவது ஆகும். இந்த மாநாடு 2016ஆம் ஆண்டு அக்டோபர் 15, 16 நாட்களில் இந்தியாவின் கோவா மாநிலத்தில் பெனோலிம் பகுதியிலுள்ள தாஜ் எக்சோட்டிக்கா உண்டுறை  விடுதியில் நடைபெற்றது. பெப்ரவரி 2016 முதல் திசம்பர் 2016 வரை இந்தியா பிரிக்சு தலைமைப் பொறுப்பில் உள்ளது.
## பங்கேற்பு

### பிரிக்சு-பிம்சுடெக் மாநாடு
பிரிக்சு மற்றும் பிம்சுடெக் இரண்டிலும் அங்கம் வகிக்கும் இந்தியா,  **பிம்சுடெக்** எனப்படும் *பல்துறை தொழினுட்ப, பொருளாதார கூட்டுறவிற்கான வங்காள விரிகுடா  முனைப்பு* (BIMSTEC) உறுப்பினர் நாடுகளை அழைத்திருந்தது. 

;பிம்சுடெக் நாடுகளின் சார்பாக வருகை புரிந்தவர்கள்
* - சேக் அசீனா, பிரதமர் 
* – செரிங் டோப்கே, பிரதமர் 
* – ஆங் சான் சூச்சி, நாட்டு அறிவுரைஞர், மியான்மர்
* – பிரசந்தா, பிரதமர் 
* – மைத்திரிபால சிறிசேன, சனாதிபதி
* – விரசாக்டி புத்ரகுல், துணை-அமைச்சர்

## மேற்சான்றுகள்

## வெளி இணைப்புகள்

பகுப்பு:2016 நிகழ்வுகள்
பகுப்பு:பிரிக்ஸ்
பகுப்பு:இந்தியாவில் மாநாடுகள்
அலெக் கின்னஸ்

**சர் அலெக் கின்னஸ்** (2 ஏப்ரல் 19145 ஆகத்து 2000) ஒரு ஆங்கில நடிகராவார். ஆரம்பத்தில் இவர் ஒரு மேடை நடிகராக தன் திரைவாழ்க்கையைத் தொடங்கினார். இவர் இயக்குநர் டேவிட் லீனுடன் இணைந்து பல படங்களில் பணியாற்றியுள்ளார். *தி ப்ரிட்ஜ் ஆன் தி ரிவர் க்வாய்* (1957) படத்திற்காக சிறந்த நடிகருக்கான ஆஸ்கர் விருது பெற்றுள்ளார். *லாரன்ஸ் ஆப் அரேபியா* (1962) படத்தில் இளவரசர் பைசல்,*டாக்டர் சிவாகோ* (1965) படத்தில் தளபதி யெவ்கிராஃப் சிவாகோ, *எ பாசேஜ் டு இந்தியா* (1984) படத்தில் விரிவுரையாளர் காட்போலே மற்றும் *ஸ்டார் வார்ஸ்* படங்களில் ஓபி-வான் கெனோபி போன்றவை இவர் ஏற்று நடித்த ஒரு சில கதாபாத்திரங்களாகும்.

## மேற்கோள்கள்

பகுப்பு:1914 பிறப்புகள்
பகுப்பு:2000 இறப்புகள்
பகுப்பு:சிறந்த நடிகருக்கான அகாதமி விருதை வென்றவர்கள்
பகுப்பு:சிறப்பு அகாதமி விருதை பெற்றவர்கள்
சமச்சீர் அணி

நேரியல் இயற்கணிதத்தில் ஒரு சதுர அணியும் அதன் இடமாற்று அணியும் சமமாக இருக்குமானால் அச்சதுர அணியானது **சமச்சீர் அணி**  (*symmetric matrix*) எனப்படும்.

சதுர அணி *A* ஒரு சமச்சீர் அணி எனில்:
:A = A^{\top}.

ஒரே வரிசையுள்ள இரு அணிகளே சமமாக இருக்கமுடியும் என்பதால் சதுர அணிகள் மட்டுமே சமச்சீர் அணிகளாக இருக்க முடியும்.

சமச்சீர் அணியின் உறுப்புகள் அதன் மூலைவிட்டத்தைப் பொறுத்து சமச்சீராக இருக்கும்.
:*A* = (*a**ij*), எனில் அனைத்து *i* , *j* மதிப்புகளுக்கும், *a**ij* = a*ji*

எடுத்துக்காட்டு:
கீழுள்ள 3×3 அணி ஒரு சமச்சீர் அணியாகும்.
:\begin{bmatrix}
1 & 7 & 3\\
7 & 4 & -5\\
3 & -5 & 6\end{bmatrix}.

சதுர மூலைவிட்ட அணிகளில் அவற்றின் முதன்மை மூலைவிட்ட உறுப்புகள் தவிர்த்த பிற உறுப்புகள் பூச்சியமென்பதால், ஒவ்வொரு சதுர மூலைவிட்ட அணியும் ஒரு சமச்சீர் அணியாகும்.

நேரியல் இயற்கணிதத்தில் மெய்யெண் உறுப்புகளைக் கொண்ட சமச்சீர் அணியானது, உட்பெருக்க வெளியின் மீதான தன்-சேர்ப்புச் செயலியாக (self-adjoint operator) இருக்கும்.

## பண்புகள்
*இரு சமச்சீர் அணிகளைக் கூட்டினால் கிடைக்கும் அணியும் சமச்சீர் அணியாக இருக்கும். *இரு சமச்சீர் அணிகளைக் கழிக்கக் கிடைக்கும் அணியும் சமச்சீர் அணியாக இருக்கும்.
*பொதுவாக இரு சமச்சீர் அணிகளைப் பெருக்கினால் கிடைக்கும் அணி சமச்சீர் அணியாக இருக்காது. ஆனால் அவ்விரு அணிகளும் அணிப்பெருக்கலைப் பொறுத்து பரிமாற்றுத்தன்மை (*AB* = *BA*) கொண்டிருந்தால், இருந்தால் மட்டுமே அவற்றின் பெருக்கல் அணியும் சமச்சீர் அணியாக இருக்கும்.
* *A*−1 இருக்குமானால், *A* சமச்சீராக இருந்தால், இருந்தால் மட்டுமே *A*−1 உம் சமச்சீராக இருக்கும்.
* ஒவ்வொரு சமச்சீர் அணியும் இயல்நிலை அணியாகவும் இருக்கும்.

## குறிப்புகள்

## மேற்கோள்கள்
*

## வெளியிணைப்புகள்
* 
* A brief introduction and proof of eigenvalue properties of the real symmetric matrix

பகுப்பு:அணிகள்
சாதனைகள் படைத்த தமிழ்த்திரைப்பட வரலாறு

**சாதனைகள் படைத்த தமிழ்த்திரைப்பட வரலாறு**, பிலிம் நியூஸ் ஆனந்தன் என்பவரால் 2004-ம் ஆண்டு வெளியிடப்பட்ட நூல். சுமார் 70 ஆண்டுகளுக்கும் மேலாக தென்னிந்திய திரைத்துறையில் வெளியான பல்லாயிரக் கணக்கான திரைப்படங்களைப் பற்றிய புள்ளி விவரங்கள், படங்கள் வெளியான ஆண்டு, மாதம், தேதி, நடிகர், நடிகைகள், இயக்குநர், இசையமைப்பாளர், ஒளிப்பதிவாளர் என்று அத்தனை விவரங்களையும் தொகுக்கப்பட்ட நூலாகும்.

"பிலிம் நியூஸ்” என்ற திரைப்படச் செய்தி நிறுவனத்தை நடத்தி வந்த ஆனந்தனிடம் இருந்த தமிழ்த்திரைப்பட செய்திக் கோப்புகளையும் ஆவணங்களையும் தொகுத்து நூலாக வெளியிட தமிழ்நாடு அரசு நிதியுதவி செய்தது. “சாதனை படைத்த தமிழ்த் திரைப்பட வரலாறு” என்ற பெயரில் இந்நூல் வெளியிடப்பட்டது.

## உசாத்துணை


## வெளி இணைப்புகள்
* கூகிள் நூல்

பகுப்பு:நூல்கள் பற்றிய குறுங்கட்டுரைகள்
பகுப்பு:2004 தமிழ் நூல்கள்
தஞ்சாவூர் கலியுக வெங்கடேசப்பெருமாள் கோயில்

**தஞ்சாவூர் கலியுக வெங்கடேசப்பெருமாள் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் தெற்கு வீதியில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.

## மூலவர்
இக்கோயிலின் மூலவராக ஸ்ரீதேவி பூதேவியுடன் கலியுக வெங்கடேசப்பெருமாள் உள்ளார்.

## அமைப்பு
ராஜகோபுரத்தைக் கடந்து உள்ளே செல்லும்போது திருச்சுற்றில் கொடி மரமும் பலிபீடமும் உள்ளன. உயர்ந்த தளத்தில் நவக்கிரக சன்னதி உள்ளது. அடுத்து துளசி மாடம், அமிர்த வெங்கடேஸ்வரர் சன்னதி உள்ளது. தொடர்ந்து உள்ள மண்டபத்தில் தசாவதார ஓவியங்கள் காணப்படுகின்றன. அடுத்து ராமர், தைத்யமர்த்தினி, அனுமார், கஜசம்காரமூர்த்தி ஆகியோர் உள்ளனர். கருவறையின் முன் உள்ள முன் மண்டபத்தில் மூலவருக்கு எதிரே கருடாழ்வார் உள்ளார். கருவறையின் வாயிலின் இரு புறமும் கிஷ்கிந்தனும், தீர்த்தனும் உள்ளனர்.  வலப்புறம் மகாலட்சுமி, சதுர்புஜ வெங்கடேசப்பெருமாள், விக்னேசன் ஆகியோர் உள்ளனர்.

## நவநீத சேவை
நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர்.  அந்த கோயில்களில் இந்த கோயிலும் ஒன்றாகும்.

## பூர்வ சஞ்சீவி ஆஞ்சநேயர்
முன் மண்டபத்தில் மற்றவர்களுடன் பூர்வ சஞ்சீவி ஆஞ்சநேயர் கோயில் உள்ளார்.  இவர் பெயர் கொண்ட கோயிலும் தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இடம் பெற்றுள்ளது.   இவருக்காக சன்னதி எதுவும் காணப்படவில்லை.

## குறிப்புகள்

## மேற்கோள்கள்

பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
மெக்மோகன் கோடு

**மெக்மோகன் கோடு** (McMahon Line) திபெத் மற்றும் ஐக்கிய இராச்சியத்திற்கும் இடையே  ஏற்பட்ட  1914 சிம்லா உடன்படிக்கையின் அடிப்படையில், பிரித்தானிய இந்தியா மற்றும் திபெத்திற்கும் இடையே, ஆங்கிலேயப் புவியியலரான ஹென்றி மெக்மோகன் என்பவரால் வரையப்பட்ட எல்லைக்கோடாகும்.
இந்தியாவின் கிழக்கு இமயமலை பகுதியில் இந்தியா மற்றும் சீனாவின் எல்லைப் பகுதிகளை வரையறுக்கும் எல்லைக் கோடு வரைந்தவர் மெக்மோகன் ஆவார்.

தற்போது இந்தியா – சீனா நாடுகளுக்கு எல்லையாக அமைந்த மெக்மோகன் கோடு இன்றும் சர்ச்சைக்குரியதாக உள்ளது.

சர்ச்சைக்குரிய மெக்மோகன் எல்லைக்கோடு குறித்து 1962இல் இந்திய சீனப் போர் ஏற்பட வழி வகுத்தது. இப்போரில் சீனா அருணாசலப் பிரதேசத்தின் சில பகுதிகளைக் கைப்பற்றியது.
## வரைபடங்கள்

Image:McMahon Line Simla Accord Treaty 1914 Map1.jpg|1914 சிம்லா உடன்படிக்கைப்படி கணிக்கப்பட்ட மெக்மோகன் கோடு
Image:McMahon Line Simla Accord Treaty 1914 Map2.jpg|1914 சிம்லா உடன்படிக்கைப்படி கணிக்கப்பட்ட மெக்மோகன் கோடு 
Image:Simla Accord Treaty 1914 Map1.jpg|Simla Accord,treaty signed in 1914, Map 1
Image:Simla Accord Treaty 1914 Map2.jpg|Simla Accord,treaty signed in 1914, Map 2

## இதனையும் காண்க
*கட்டுப்பாட்டு கோடு
*உண்மையான கட்டுப்பாட்டுக் கோடு
* அருணாசலப் பிரதேசம்

## மேற்கோள்கள்

## மேலும் படிக்க
* GlobalSecurity.org,  India-China Border Dispute
* Kawaguchi, Yuki.  "Arunachal Pradesh Territorial Dispute between India and China,"  *ICE Case Studies* (US). No. 161, November, 2005.

பகுப்பு:சீனா-இந்தியா எல்லைப் பிணக்குகள்
பகுப்பு:இந்தியாவின் இருதரப்பு உறவுகள்
பகுப்பு:அருணாச்சலப் பிரதேச புவியியல்
மேல்சாந்தி

**மேல்சாந்தி** (**Melshanthi**) என்பவர் கேரளத்து சபரிமலை ஐயப்பன் கோயிலின் பூசைகளை ஏற்றுநடத்துபவராவார்.

இந்த நம்பூதிரிகள் *தாழமண்* என்ற குறிப்பிட்ட குடும்பத்தில் இருந்து வருகின்றனர். இந்த நம்பூதிரி குடும்பத்தினர் தாழமண் மடம் என்ற இடத்தில் வசிக்கின்றனர். இந்த மடம் நடு கேரளத்தின் செங்கனூரில் உள்ளது. இக்குடும்பத்தினர் சபரிமலை தவிர  ஆரியங்காவு, அச்சங்கோவில் மற்றும் குளத்துப்புழை அய்யப்பன் கோவில் ஆகிய இடங்களில் பூசைகளுக்குத் தலைமை வகிக்கின்றனர். இந்த நம்பூதிரிகள் இல்லாமல் படி பூசை, உதயஸ்தமான பூசை, கலச பூசை போன்றவற்றை செய்ய இயலாது.

## தேர்வு முறை
மேல்சாந்தியின் பதவிக்காலம் ஓராண்டாகும். அதாவது அக்டோபர் நடுவில் துவங்கி அடுத்த ஆண்டு அக்டோபர் நடுவரை. தேவசம் வாரியம் நான்கு வேதங்களைக்  கற்றவர்களாகவும், மந்திரம், தந்திரம் ஆகியவற்றில் அனுபவம் கொண்டவர்களாகவும் உள்ளவர்கள் விண்ணப்பிக்க ஏதுவாக  முன்னணி செய்தித் தாள்களில் சூலை இறுதியிலோ அல்லது   ஆகத்து துவக்கத்திலோ அறிவிப்புகள் வெளியிடப்படுகிறது. ஏற்கனவே ஒருமுறை மேல்சாந்தியாக சேவை செய்தவர் மீண்டும் விண்ணப்பிக்க முடியாது.

விண்ணப்பித்தவர்கள் தேவசம் வாரியத்தினரால் நேர்காணல் செய்யப்பட்டு பட்டியலிடப்படுகின்றனர். இவர்களில் இருந்து தகுதிவாய்ந்த ஏறக்குறைய 12  பேர்களின் பெயரை தெரிவு செய்து பின்னர் இவர்களின் பெயர்கள் தனித்தனி சீட்டுகளில் எழுதி ஒரு கிண்ணத்தில் போடப்படும். இன்னொரு கிண்ணத்தில் 11 வெற்றுச் சீட்டுகளும் ‘மேல்சாந்தி’ என்று எழுதப்பட்ட ஒரே ஒரு சீட்டும் சேர்க்கப்படும். பந்தளம் மகாராஜாவின் வாரிசு வழிவந்த பத்து வயதுக்கும் குறைவான ஒரு சிறுவனும் சிறுமியும்தான் குலுக்கல் சீட்டுகளை தேர்வு செய்து கொடுப்பர். இதற்காக குழந்தைகள் இருவரும் குலுக்கல் நாளன்று பம்பையில் நீராடி இருமுடி சுமந்து அழைத்து வரப்படுவர். 

ஐயப்பன் சன்னதியில் குலுக்கல் நடைபெறும். பெயர் எழுதிய சீட்டுக்கள் கொண்ட கிண்ணத்தில் இருந்து ஒரு சீட்டும் இன்னொரு கிண்ணத்தில் இருந்து ஒரு சீட்டும் எடுக்கப்படும். யாருடைய பெயர் எடுக்கப் படும்போது இரண்டாவது கிண்ணத்தில் இருந்து மேல்சாந்தி என்ற சீட்டு எடுக்கப்படுகிறதோ அவர்தான் அடுத்த மேல்சாந்தியாக தேர்வு செய்யப்படுவார். இதேபோல்தான் மாளிகைபுரத்துக்கும் தேர்வு நடக்கும்.
## மேற்கோள்கள்

பகுப்பு:கேரளப் பண்பாடு
தஞ்சாவூர் தெற்கு வீதி காசி விசுவநாதர் கோயில்

**தஞ்சாவூர் தெற்கு வீதி காசி விசுவநாதர் கோயில்**, தமிழ்நாடு, தஞ்சை மாவட்டம், தஞ்சாவூரில் தெற்கு வீதியில் தெற்கு வீதி-எல்லையம்மன் கோயில் தெரு சந்திப்பில் அமைந்துள்ளது. 

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். 

## அமைப்பு
இக்கோயிலுக்கு தெற்கு வீதியில் ஒரு வாயிலும், எல்லையம்மன் கோயில் தெருவில் மற்றொரு வாயிலும் அமைந்துள்ளன. தெற்கு வீதி வாயிலாகச் சென்றால் அம்மன் சன்னதியையும், எல்லையம்மன் கோயில் தெரு வாயிலாகச் சென்றால் காசி விசுவநாதர் சன்னதியையும் காணலாம். இக்கோயில் ராஜகோபுரம், மண்டபம், கருவறை, விமானம் ஆகிய அமைப்புகளோடு விளங்குகிறது. திருச்சுற்றில் நால்வர், அருகே நந்தி, பலிபீடத்துடன் கூடிய சித்தி விநாயகர், அரங்குல நாதர், பெரிய நாயகி, வள்ளி தெய்வானையுடன் கூடிய சுப்பிரமணியர் உள்ளனர். அடுத்து கஜலட்சுமி உள்ளார். அடுத்துள்ள பாலதண்டாயுதபாணியின் முன்பாக மயிலும், பலிபீடமும் உள்ளன. தொடர்ந்து பைரவர், சனி, சூரியன, நாகலிங்கம், ஆஞ்சநேயர் ஆகியோர் உள்ளனர். தட்சிணாமூர்த்தி, துர்க்கையும் உள்ளனர். அருகே சண்டிகேஸ்வரர் சன்னதி உள்ளது.

## மூலவர்
இக்கோயிலின் மூலவராக காசி விசுவநாதர் உள்ளார். மூலவர் அறையின் வெளிப்புறத்தில் இரு புறமும் துவாரபாலகர்கள் உள்ளனர். எதிரில் நந்தி, பலிபீடம் காணப்படுகின்றன. மூலவர் சன்னதியின் வலப்புறம் அம்மன் சன்னதி உள்ளது. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்‎
சாப்டூர் அழகாபுரி

**அழகாபுரி**  என்பது (*Alagapuri*) இந்தியாவின் தமிழ்நாடு மாநிலத்தில் மேற்கு தொடரச்சி மலையின் அடிவாரத்தில் அமைந்துள்ள ஒரு சிறிய கிராமம் ஆகும். இது மதுரை மாவட்டம், சாப்டூர் ஊராட்சிக்கு உட்பட்டது. இதை சாப்டூர் அழகாபுரி என்று அழைப்பார்கள்.

## வரலாறு
சாப்டூர் அழகாபுரி 72 அங்கீகரிக்கப்பட்ட பழைய மதுரை பாளையங்களில் ஒன்று. இது தற்போதைய மதுரை மாவட்டத்தின் தே. கல்லுப்பட்டியில் இருந்து 19 கிமீ தொலைவில் அமைந்துள்ளது. இவ்வூரானது 1859ல் திருநெல்வேலி மாவட்டத்திலிருந்து மதுரை மாவட்டத்திற்கு மாற்றப்பட்டுள்ளது.இங்கு தேவேந்திர குல வேளாளர் சமூக மக்கள் வாழ்கின்றனர். இவர்களை குடும்பமார்கள் என்று அழைக்கப்படுகின்றனர். இங்கு வசிக்கும் அனைத்து மக்களும் விவசாயம் செய்து வாழ்கின்றனர். இந்தக் கிராமத்தில் முற்றிலும் தேவேந்திர குல வேளாளர் சமூகத்தை சேர்ந்த மக்கள் மட்டுமே பங்குனி பொங்கல் திருவிழாவாக ஸ்ரீ சந்தன மாரியம்மன் சாமி தரிசனம் செய்து வருகின்றனர் சித்திரை மாதத்தில் கள்ளழகர் பழையூரில் இருந்து சாப்டூர் மார்க்கமாக முதல் மரியாதை எஸ் அழகாபுரியை சேர்ந்த தேவேந்திரகுல வேளாளர் மக்கள் கள்ளழகருக்கு தீர்த்தம் தொலைத்து முதல் மரியாதை செலுத்தப்பட்டு வருகிறது ஆண்டுதோறும் இது தேவேந்திர குல வேளாளர் மக்களின் சிறப்பு

## புவியியல் அமைப்பு
9.69oN 77.59 oE ல் இவ்வூர் அமைந்துள்ளது.

## கோவில்கள்
* ஸ்ரீ முத்தாலம்மன் கோவில்
* ஸ்ரீ சந்தன மாரியம்மன் கோவில்
* ஸ்ரீ கள்ளழகர் கோவில்
* ஸ்ரீ பச்சை மலையப்பன் கோவில்
* கன்னிமார் சாமி கோயில்
* வேட்டை கருப்பண்ண சுவாமி கோயில்.
* 
### திருவிழாக்கள்
வருடத்தின் பங்குனி மாதம் வளர்பிறையில் இந்த பங்குனிப்பொங்கல் திருவிழா கொண்டாடப்படுகிறது . இது, இக்கிராமத்தின் மிக முக்கியத் திருவிழா ஆகும். சந்தன மாரியம்மனுக்கு நன்றி தெரிவிக்கும் விதமாக இத்திருவிழா கொண்டாடப்படுகிறது. திருவிழா நடைபெறும் பொழுது வெளியூரில் வசிக்கும் அழகாபுரி மக்கள் அழகாபுரிக்கு வந்து தங்கள் சொந்தங்களுடன் இணைந்து இத்திருவிழாவைக் கொண்டாடுகிறார்கள். இந்த திருவிழா மூன்று நாட்கள் நடைபெறும்.அனைத்து விதமான நேர்த்திக் கடன்களும் இந்த மூன்று நாட்களில் கடா வெட்டுதல் முதல் நாளில் நடைபெறும் மேலும் அம்மனுக்குச் செலுத்தப்படும். முக்கியமான மூன்றாம் நாளன்று தங்கள் மாமன் முறை உறவினர் மேல் மஞ்சள் நீரை ஊற்றியும் மற்றும் வண்ணப்பொடிகளைத் தூவியும் தங்கள் மகிழ்ச்சியினை மக்கள் வெளிப்படுத்துவார்கள். சித்திரை மாதம் அழகர் ஆற்றில் இறங்கும் வைபோகத்திற்கு இங்குள்ள தேவேந்திர குல மக்கள் அனைவரும் தீர்த்தம் எடுத்துக் கொண்டு அழகர் மீது தெளித்து முதல் மரியாதை வழங்கப்படும்.

## மேற்கோள்கள்

பகுப்பு:மதுரை மாவட்டத்திலுள்ள கிராமங்கள் இங்கே விவசாயம் சார்ந்த தேவேந்திரகுல வேளாளர் மக்கள் அதிகமாக வாழ்ந்து வருகின்றனர்
அனைத்துலக ஆவணக விபரிப்பு பொதுச் சீர்தரம்

**அனைத்துலக ஆவணக விபரிப்பு பொதுச் சீர்தரம்** (General International Standard Archival Description) என்பது கண்டுபிடிப்பு உதவி ஆதாரங்களை உருவாக்கப் பயன்படும் அனைத்துலகச் சீர்தரம் ஆகும்.  இது இவற்றில் பயன்படக்கூடிய கூறுகளை (elements) வரையறை செய்கிறது, எவ்வாறு பயன்படுத்த வேண்டு என்று வழிகாட்டுகிறது.  இது அனைத்துலக ஆவணக ஒன்றியத்தால் (International Council on Archives) ஏற்றுக்கொள்ளப்பட்ட சீர்தரம் ஆகும்.

## விபரிப்பு
பின்வரும் ஆறும் கட்டாயம் இருக்க வேண்டிய கூறுகள்.

* Reference code - வள அடையாளக் குறியீடு
* Title - தலைப்பு
* Name of Creator - ஆக்கரின் பெயர்
* Dates of Creation - ஆக்க திகதிகள்
* Extent of the Unit of Description
* Level of description

## மேற்கோள்கள்


பகுப்பு:ஆவணகவியல்
தன்நிறப்புரி

**நிகரிணைக் குறுமவகம்**, **தன்நிறப்புரி** அல்லது **தன்னிறமூர்த்தம்** (*autosome*) அல்லது **ஒப்பிணைக் குறுமவகம்** (*Analogous Chromosome*) என்பது பாலினம் சாராத உடலக் குறுமவகம் (நிறப்புரி) ஆகும். இது பாலினம் சார்ந்த மாற்றிணைக் குறுமவகத்தில் (Allosome) இருந்து வேறுபட்டதாகும். இவை இருபண்பக உயிர்க்கலத்தில் ஒத்த வடிவம் உள்ள உறுப்புகளைக் கொண்டமையும். ஆனால், இருபண்பக உயிர்க்கலத்தில் உள்ள மாற்றிணைக் குருமவகத்தின் இணைகள் ஒன்றுக்கொன்று வேறுபட்டு அதன்வழியாகப் பாலினத்தை அறுதியிடுகின்றன. நிகரிணைக் குறுமவகங்களில் உள்ள மொத்த மரபன்களும் கூட்டாக **நிகர்மரபன்** (*atDNA*) அல்லது **ஒப்புமரபன்** (*auDNA*) எனப்படுகின்றன.

மனிதரை எடுத்துக் கொண்டால், 22 சோடி தன்நிறப்புரிகளும், ஆண், பெண் வேறுபாட்டைத் தீர்மானிக்கும் ஒரு சோடி பால்குறி நிறப்புரிகளுமாக மொத்தம் 46 நிறப்புரிகளைக் கொண்ட மடியநிலை மரபணுத்தொகை காணப்படுகின்றது. தன்நிறப்புரி சோடிகள் எண்களுடன் (மனிதர்களில் 1–22) தோராயமாக அடிப்படை சோடிகளாக அவற்றின் அளவுகளின் வரிசையில் பெயரிடப்பட்டுள்ளன, அதே சமயம் பால்குறி நிறப்புரிகள் அவற்றின் எழுத்துக்களால் பெயரிடப்பட்டுள்ளன. மாறாக, பால்குறி நிறப்புரி சோடி பெண்களில் இரண்டு X நிறப்புரிகள் அல்லது ஆண்களில் ஒரு X, ஒரு Y நிறப்புரிகள் காணப்படுகின்றன. வழக்கத்திற்கு மாறான XYY, XXY, XXX, XXXX, XXXXX அல்லது XXYY சேர்க்கைகள், பொதுவாக வளர்ச்சியில் இயற்கைக்குப் புறம்பான அமைப்புகளை ஏற்படுத்தும்.

## மேற்கோள்கள்

பகுப்பு:குறுமவகங்கள்
பகுப்பு:உயிர்க்கல மரபியல்
கண்டுபிடிப்பு உதவி

ஆவணகவியலில், **கண்டுபிடிப்பு உதவி** (Finding aid) ஆதாரம் என்பது ஆவணகத்தில் உள்ள ஒரு குறிப்பிட்ட சேகரிப்பு அல்லது பதிவுருக்களை விபரித்து, ஒழுங்குபடுத்தி, பயன்படுத்த உதவும் வண்ணம் உருவாக்கப்பட்ட ஒர் ஆவணம் ஆகும்.   இவை ஆவணங்களைக் கண்டுபிடிக்க, அவை ஒரு குறிப்பிட்ட தேவைக்குப் பொருத்தமானவையா என்று அறிய ஆய்வாளர்களால் பயன்படுத்தப்படுகின்றன.  பொதுவாக, ஆவணக விபரிப்பு மற்றும் பிற செயலாக்கங்கள் ஊடாக ஆவணவியலாளர் அல்லது நூலகவியலாளரால் கண்டுபிடிப்பு உதவிகள் உருவாக்கப்படுகின்றன.

## மேற்கோள்கள்


## வெளி இணைப்புகள்
* Archival cataloging using ISAD-G - 

பகுப்பு:ஆவணகவியல்
தானியங்கிகளின் மூன்று விதிகள்

**தானியங்கிகளின் மூன்று விதிகள்** (*Three Laws of Robotics*), வழக்கமாக ‘மூன்று விதிகள்’ அல்லது அசிமாவின் விதிகள்’ என்றும் அழைக்கப்படும்)  என்பவை  ஐசக் அசிமாவ் எனும் அறிவியல் புனைகதை ஆசிரியரால் உருவாக்கப்பட்டதாகும். இந்த விதிகள் அசிமாவின் 1942 ஆம் ஆண்டில் "ரன் அரெளண்ட்” எனும் சிறுகதையில் அறிமுகப்படுத்தப்பட்டாலும், அதற்கும் முன்னரே சில கதைகளில் மறைமுகமாக குறிப்பிடப்பட்டிருக்கிறது.

"தானியங்கி கையேடு, 56 வது பதிப்பு, கி.மு. 2058" எனும் புத்தகத்தில் குறிப்பிடப்பட்டுள்ள அம் மூன்று விதிகள் கீழ்வருமாறு:

*தானியங்கி மனிதர்களைக் காயப்படுத்தக் கூடாது. தானியங்கி இயங்காமல்/செயல்படாமல் இருப்பதால், மனிதர்கள் காயப்படுதலையும் அனுமதித்தல் கூடாது.

*தானியங்கி மனிதர்களுக்குக் கீழ்ப்படிந்து நடந்து கொள்ளவேண்டும். அதேசமயம் அக்கீழ்படிதல் முதல் விதிக்கு முரண் இல்லாதவாறும் இருக்க வேண்டும்.

*தானியங்கி தன்னுடைய சொந்த இருப்பின் பாதுகாப்பை உறுதி செய்து கொள்ள வேண்டும். அதாவது முதல் இரு விதிகளுக்கும் முரண் இல்லாதபடி ஒரு தானியங்கி தன்னுடைய சொந்த இருப்பை பாதுகாத்துக் கொள்ளலாம்.

## மேற்கோள்கள்

பகுப்பு:தானியங்கியல்
ரங்கநாயகம்மா

**ரங்கநாயகம்மா** (; பிறப்பு:1939) தெலுங்கு மார்க்சியவாதி, பெண்ணியலாளர், எழுத்தாளர் மற்றும்  நூலாசிரியர் ஆவார். பாலின சமத்துவம் பெண்களின் நலம், உரிமைகள், சாதியச் சிக்கல்கள் ஆகியன பற்றி எழுதியுள்ளார். முப்பல ரங்கநாயகம்மா என்பது இவரது முழுப்பெயர் ஆகும்.

## பிறப்பும் படிப்பும்

ரங்கநாயகம்மா ஆந்திரப் பிரதேசம், மேற்கு கோதாவரி மாவட்டம் பொம்மிடி என்னும் சிற்றூரில் பிறந்தார். பள்ளி இறுதி வகுப்பு வரை படித்தார். குடும்பத்தில் வசதிக் குறைவால் மேல் படிப்பை மேற்கொள்ள இயலவில்லை

## மண வாழ்க்கை

மரபுத் திருமணம் நடந்து 12 ஆண்டுகள் கழித்து கணவருடன் வேறுபாடுகள் ஏற்பட்டதால் ரங்கநாயகம்மா தம் கணவரை விட்டு விலகினார். முப்பல என்ற தம் கணவருடைய ஒட்டுப் பெயரையும் கைவிட்டார். பின்னர் தம் எழுத்தின் மேல் அன்பு கொண்ட பாபுஜி என்பவருடன் திருமணம் செய்து கொள்ளாமல் ஒன்றாக வாழ்ந்து வந்தார். ரங்கநாயகம்மாவின் எழுத்துப்பணியிலும் அவருடைய நூல்களை மொழிபெயர்ப்பதிலும்  பாபுஜி  உதவியாக இருந்தார்.

## பணிகள்
* காரல் மார்க்சின்  தாசு காப்பிடல்  நூலைப் படித்து ரங்கநாயகம்மா தீவிர மார்க்சிய கருத்தாளர் ஆனார்.  1974 ஆம் ஆண்டில் ”இராமாயண விச விருட்சம்” என்ற நூலை மார்க்சிய அடிப்படையில் எழுதினார். 
* ”மார்க்சு காப்பிடல் ஓர் அறிமுகம்”  என மூன்று தொகுதிகள் கொண்ட ஒரு நூலை எழுதி வெளியிட்டார். 
* ”ஜானகி விமுகி” என்ற நூலில் பாலின சமத்துவத்துக்கு மார்க்சியமே உகந்த நெறி என விளக்கினார்.  
* ”பலி பீடம்” என்ற புதினத்துக்கு ஆந்திரப் பிரதேச அரசின் சாகித்திய அகாதமி விருது 1965 இல் இவருக்கு வழங்கப்பட்டது. 
* சாதியப் பிரச்சினைக்குத் தீர்வு: புத்தர் போதாது, அம்பேத்கரும் போதாது, மார்க்சு அவசியத் தேவை என்ற ரங்கநாயகம்மா எழுதிய நூலின் தமிழ் மொழி பெயர்ப்பு வெளிவந்துள்ளது.

## உசாத்துணை

## மேலும் பார்க்க
*http://www.ranganayakamma.org/Interview%20in%20'Chronicle'.htm

பகுப்பு:இந்திய மார்க்சியர்கள்
பகுப்பு:ஆந்திரப் பிரதேச மக்கள்
பகுப்பு:வாழும் மக்கள்
பகுப்பு:1939 பிறப்புகள்
பகுப்பு:மேற்குக் கோதாவரி மாவட்ட மக்கள்
பப்மெட் சென்ட்ரல்

**பப்மெட் சென்ட்ரல்**, (*PubMed Central-PMC*) ஒரு விலையில்லா எண்ணிம நூலகம் ஆகும். இது உயிர்களின் மருத்துவ ஆய்வு மற்றும் உயிர் அறிவியல் தொடர்பான நூல்களை சேமித்து வைத்துள்ளது. இது அமெரிக்க தேசிய மருத்துவ நூலகத்தின் ஒரு தயாரிப்பு ஆகும். இதில் சுமார் 2 மில்லியன் கட்டுரைகள் உள்ளது. அவற்றுள் 1,000 தலைப்புகளில் சுமார் 10-15,000 புதிய தரவுகள் ஒவ்வொரு மாதமும் ஏற்றப்படுகிறது. சுமாராக 6,00,000-7,00,000 கட்டுரைகள் 4,00,000 வெவ்வேறு பயனர்களார் ஒவ்வொருநாளும் படிக்கப்படுகின்றது.

## உசாத்துணை

## வெளியிணைப்புகள்
*அதிகாரப்பூர்வ இணையத்தளம்
*National Institutes of Health Submission System (NIHMS)
*NIH Public Access Policy

பகுப்பு:எண்ணிம நூலகங்கள்
தெலூரியம் அறுபுளோரைடு

**தெலூரியம் அறுபுளோரைடு** *(Tellurium hexafluoride)* தெலூரியமும் புளோரினும் சேர்ந்து உருவாகக்கூடிய ஒரு கனிம வேதியியல் சேர்மமாகும். இச்சேர்மத்தின் மூலக்கூற்று வாய்ப்பாடு TeF6. நிறமற்று விரும்பத்தகாத மணத்துடன் உயர் நச்சாக தெலூரியம் அறுபுளோரைடு காணப்படுகிறது. 

## தயாரிப்பு

பொதுவாக புளோரின் வாயுவை 150 பாகை செல்சியசு வெப்பநிலையில் தெலூரியத்தின் மீது செலுத்தி தெலூரியம் அறுபுளோரைடு தயாரிக்கப்படுகிறது. இவ்வெப்பநிலைக்கு குறைவாக இருந்தால் தெலூரியம் நான்குபுளோரைடு, இருதெலூரியம் பதின்புளோரைடு உள்ளிட்ட கீழ்நிலை புளோரைடுகளின் கலவை உருவாகிறது.

புளோரின் வாயுவை தெலூரியம் மூவாக்சைடு மீது செலுத்துவதாலும் தெலூரியம் அறுபுளோரைடைத் தயாரிக்க முடியும். 

தெலூரியம் ஈராக்சைடுடன் செலீனியம் நான்குபுளோரைடு சேர்த்து முதலில் தெலூரியம் நான்கு புளோரைடு தயாரிக்கப்படுகிறது. பின்னர் இதை 200 பாகை செல்சியசு வெப்பநிலைக்கு அதிகமாக சூடுபடுத்தியும் தெலூரியம் அறுபுளோரைடு தயாரிக்கலாம். இதனுடன் தெலூரியமும் உடன் விளைபொருளாக உருவாகிறது.

## பண்புகள்

தெலூரியம் அறுபுளோரைடு, உயர் சீரொழுங்கிலுள்ள எண்முக மூலக்கூற்று அமைப்பை கொண்டுள்ளது. கந்தகம், செலீனியம் தனிமங்களின் இயற்பியல் பண்புகளுடன் இதன்பண்புகளும் ஒன்றுபடுகிறது. மூலக்கூற்று எடை அதிகரிப்பு காரணமாக இது எளிதில் ஆவியாவதில்லை. −38 °செ வெப்பநிலையில் தெலூரியம் அறுபுளோரைடு குறுக்கமடைந்து ஒரு ஆவியாகக்கூடிய வெண்மைநிற திண்மமாக மாறுகிறது.

## வினைத்திறன்

கந்தகத்துடன் ஒப்பிடுகையில் தெலூரியம் அறுபுளோரைடு அந்தளவுக்கு மந்தமான வேதிப்பொருளன்று. கந்தகம், செலீனியத்தைப் போல ஆறு அணுக்களை ஒருங்கிணைக்காமல் எட்டு அணுக்களை ஒருங்கிணைக்கும் தன்மையை கொண்டுள்ளது

தண்ணிரில் TeF6  நீராற்பகுப்பு அடைந்து தெலூரிக் அமிலமாக (Te(OH)6) மாறுகிறது. இது 200 பாகை செல்சியசு வெப்பநிலைக்கு கீழ் தெலூரியத்துடன் வினைபுரிகிறது. 

## மேற்கோள்கள்

## உசாத்துணை
*W.C. Cooper; *Tellurium*, Van Nostrand Reinhold Company, New York, USA, 1971.
*K.W. Bagnall; *The Chemistry of Selenium, Tellurium and Polonium*, Elsevier Publishing, New York, 1966.
*R.T. Sanderson; *Chemical Periodicity*, Reinhold, New York, USA, 1960.
*N.N. Greenwood and A. Earnshaw; *Chemistry of the Elements*, 2nd edition, Butterworth, UK, 1997.
*F. A. Cotton, G. Wilkinson, C.A. Murillo, and M. Bochmann; *Advanced Inorganic Chemistry*, John Wiley & Sons, 1999.
*G.J. Hathaway, N.H. Proctor; *Chemical Hazards of the Workplace*, 5th edition, Wiley-Interscience, New Jersey, 2004.

## வெளி இணைப்புகள்
* Web Elements
* OSHA 
* CDC - NIOSH Pocket Guide to Chemical Hazards

பகுப்பு:புளோரைடுகள்
பகுப்பு:தெலூரியம்(VI) சேர்மங்கள்
பகுப்பு:அறுபுளோரைடுகள்
பகுப்பு:எண்முக சேர்மங்கள்
பகுப்பு:தெலூரியம் ஆலைடுகள்
எதிர் சமச்சீர் அணி

நேரியல் இயற்கணிதத்தில் ஒரு சதுர அணியின் இடமாற்று அணியானது மூல அணியின் எதிரணியாக இருந்தால் அச்சதுர அணி **எதிர் சமச்சீர் அணி** (*skew-symmetric matrix*) எனப்படும்) 
: 

எடுத்துக்காட்டு:
:கீழுள்ள அணி ஒரு எதிர்-சமச்சீர் அணியாகும்.
: A =\begin{bmatrix}
0 & 2 & -1 \\
-2 & 0 & -4 \\
1 & 4 & 0\end{bmatrix}

இவ்வணியின் இடமாற்று அணி:
: A^T =\begin{bmatrix}
0 & -2 & 1 \\
2 & 0 & 4 \\
-1 & -4 & 0\end{bmatrix} = -A

### அணிக்கோவை
*A* ஒரு *n*×*n* வரிசையுடைய எதிர் சமச்சீர் அணி *A* இன் அணிக்கோவை:
:det(*A*) = det(*A*T) = det(−*A*) = (−1)*n*det(*A*).

*n* ஒற்றை எண்ணாக இருந்தால், அணிக்கோவையின் மதிப்பு பூச்சியமாகும். 

*n* இரட்டை எண்ணாக இருந்தால், அணிக்கோவையின் மதிப்பை *A* இன் உறுப்புகளாலான பல்லுறுப்புக்கோவையின் வர்க்கமாக எழுதலாம். இம்முடிவினை முதன்முதலில் கணிதவியலாளர் கெய்லி நிறுவியுள்ளார்.
:det(*A*) = Pf(*A*)2.

## மேற்கோள்கள்

## மேலதிக வாசிப்புக்கு
* 
* 
*

## வெளியிணைப்புகள்
* 
* {{cite web|url=http://www.tu-chemnitz.de/mathematik/hapack/|title=HAPACK – Software for (Skew-)Hamiltonian Eigenvalue Problems|

பகுப்பு:அணிகள்
சவப்பெட்டி மீன்

**சவப்பெட்டி மீன்** (*Coffinfish*, *Chaunax endeavouri*), என்பது *கடல் தேரை* குடும்பத்தைச் சேர்ந்த ஒரு இன மீனாகும். இவை ஆஸ்திரேலியாவின் கிழக்குக் கடற்கரையான, தென்மேற்கு பசிபிக் உப்பு மிதவெப்பக் கரையில் காணப்படுகின்றன. இவை  164–984.3&nbsp;ft (50 – 300&nbsp;m) ஆழத்தில் காணப்படுகின்றன. இவை அதிகபட்சமாக  22.0&nbsp;cm(8.66&nbsp;in) நீளம்வரை வளருகின்றன. 

## பரவல்
ஆஸ்திரேலிய நாட்டின் கிழக்கு கடற்கரை தென்மேற்கு பசிபிக் மிதவெப்ப கடல்பகுதி.

## உயிரியல்
இவை கடலடி சேற்றில் வாழும் இனத்தவை. இவை சிறிய கால்கள் போலத் தோன்றும் துடுப்புகளைக் கொண்டு கடல் தரையில் நடந்து செல்லும், இதனால் இதற்கு கை மீன் (hand fish) என்று வேறுபெயரும் உண்டு. இம்மீன்களை எதிரி தாக்க வந்தால், உடனடியாக நிறைய தண்ணீரைக் குடித்து, உடலை புடைக்கச் செய்துவிடும். இதனால் இதன் உப்பிய உடலை எதிரியால் கடிக்க முடியாதவாறு தன்னை தற்காத்துக்கொள்ளும்.

## மேற்கோள்கள்

பகுப்பு:மீன்கள்